CELEX: 52011PC0614
Language: fi
Date: 2011-10-06
Title: Ehdotus EUROOPAN PARLAMENTIN JA NEUVOSTON ASETUS Euroopan aluekehitysrahastoa ja investoinnit kasvuun ja työpaikkoihin -tavoitetta koskevista erityissäännöksistä sekä asetuksen (EY) N:o 1080/2006 kumoamisesta

|
			
		
		
		52011PC0614
		
			Ehdotus EUROOPAN PARLAMENTIN JA NEUVOSTON ASETUS Euroopan aluekehitysrahastoa ja investoinnit kasvuun ja työpaikkoihin -tavoitetta koskevista erityissäännöksistä sekä asetuksen (EY) N:o 1080/2006 kumoamisesta /* KOM/2011/0614 lopullinen - 2011/0275 (COD) */
			
				
		
		
			
			   	PERUSTELUT
1.           EHDOTUKSEN TAUSTA
Komissio hyväksyi 29. kesäkuuta 2011
ehdotuksen seuraavaksi monivuotiseksi rahoituskehykseksi vuosiksi 2014–2020:
Eurooppa 2020 -strategiaa tukeva talousarvio[1]. Ehdotuksessaan
komissio päätti, että koheesiopolitiikan tulisi pysyä olennaisena osana uutta
rahoituspakettia, ja korosti sen ratkaisevaa asemaa Eurooppa 2020 -strategian[2]
toteuttamisessa. 
Komissio ehdottikin lukuisia merkittäviä
muutoksia koheesiopolitiikan suunnitteluun ja täytäntöönpanoon. Ehdotuksen
keskeisiä seikkoja ovat rahoituksen keskittäminen harvempiin, paremmin Eurooppa
2020 -strategiaan liittyviin tavoitteisiin, tuloksiin keskittyminen,
sovittuihin tavoitteisiin johtavan kehityksen seuranta, rahoituksen
ehdollisuuden lisääminen ja toteutuksen yksinkertaistaminen.
Tässä asetuksessa annetaan Euroopan
aluekehitysrahastoa koskevia säännöksiä, ja samalla kumotaan asetus (EY) N:o 1083/2006.
Ehdotus perustuu toukokuussa 2007 julkaistun neljännen koheesiokertomuksen
jälkeiseen työhön. Koheesiokertomuksessa luotiin katsaus alueiden tulevien
vuosikymmenten tärkeimpiin haasteisiin ja käynnistettiin keskustelu tulevasta
koheesiopolitiikasta. Komissio antoi 9. marraskuuta 2010 viidennen
koheesiokertomuksen, jossa analysoitiin yhteiskunnan ja talouden suuntauksia
sekä hahmoteltiin tulevaa koheesiopolitiikkaa. 
Koheesiopolitiikka on ensisijainen investointi-instrumentti,
jolla tuetaan Eurooppa 2020 -strategiaan kuuluvia unionin prioriteetteja. Toteutuksessa
keskitytään valtioihin, jotka tarvitsevat apua kipeimmin. EU:n suurimpia
saavutuksia on ollut kaikkien kansalaisten elintason parantaminen. Tähän on
päästy paitsi tukemalla köyhempien jäsenvaltioiden ja alueiden kehitystä ja
kasvua myös edistämällä sisämarkkinoiden yhdentymistä, sillä sisämarkkinat
muodostavat suuren mittakaavan markkinat, jotka tuottavat mittakaavaetuja
kaikille EU:n alueille – rikkaille ja köyhille, suurille ja pienille. Komissio
on arvioinut aiempaa koheesiopolitiikkaan liittyvää varainkäyttöä ja löytänyt
useita esimerkkejä lisäarvosta sekä kasvua ja työpaikkoja luovista
investoinneista, jotka eivät olisi olleet mahdollisia ilman EU:n talousarviosta
annettavaa tukea. Toisaalta arvioinnissa nousivat esiin myös toiminnan
hajanaisuuden ja priorisoinnin puuttumisen vaikutukset. Koska julkisia varoja
on nykyään tarjolla niukasti ja kasvua tukevia investointeja tarvitaan
kipeämmin kuin koskaan aikaisemmin, komissio on päättänyt ehdottaa
koheesiopolitiikkaan huomattavia muutoksia.
Euroopan aluekehitysrahaston (EAKR) avulla
pyritään lujittamaan Euroopan unionin taloudellista ja sosiaalista
yhteenkuuluvuutta korjaamalla alueiden välistä epätasapainoa. EAKR-varoin
tuetaan alueellista ja paikallista kehitystä yhteisrahoittamalla tutkimus- ja
kehitystoimintaa ja innovointia, ilmastonmuutos- ja ympäristötoimia, yritystukipalveluita
pk-yrityksille, yleisiin taloudellisiin tarkoituksiin liittyviä palveluita,
televiestintä-, energia- ja liikenneinfrastruktuureja, terveydenhoidollisia,
koulutuksellisia ja sosiaalisia infrastruktuureja, kaupunkialueiden kestävää
kehitystä.
2.           INTRESSITAHOJEN KUULEMISEN JA
VAIKUTUSTEN ARVIOINNIN TULOKSET
2.1       Kuuleminen ja asiantuntijoiden
käyttö
Ehdotuksissa on otettu huomioon viides
taloudellista ja sosiaalista yhteenkuuluvuutta käsittelevä kertomus, EU:n
talousarvion kokonaistarkastelu[3], ehdotukset
monivuotisista rahoituskehyksistä[4], viides koheesiokertomus[5]
ja kertomusten antamisen jälkeen toteutetut kuulemiset. 
Julkiset kuulemiset viidennen
koheesiokertomuksen päätelmistä järjestettiin 12. marraskuuta 2010 ja 31.
tammikuuta 2011 välisenä aikana. Kuuleminen tuotti yhteensä 444 kommenttia.
Kommentteja esittivät jäsenvaltiot, alueelliset ja paikalliset viranomaiset,
työmarkkinaosapuolet, Euroopan etua edistävät järjestöt, kansalaisjärjestöt,
kansalaiset ja muut sidosryhmät. Julkisessa kuulemisessa tuotiin esiin lukuisia
kysymyksiä koheesiopolitiikan tulevaisuudesta. Yhteenveto tuloksista
julkaistiin 13. toukokuuta 2011[6]. 
Lisäksi tarkasteltiin kauden 2000–2006
jälkiarviointien tuloksia ja suurta määrää tutkimuksia ja asiantuntijoiden
antamia ohjeita. Asiantuntijalausuntoja saatiin myös tulevaa
koheesiopolitiikkaa valmistelevalta korkean tason ryhmältä, johon kuului
asiantuntijoita kansallisista viranomaistahoista ja joka kokoontui kymmenen
kertaa vuosina 2009–2011.
Viidettä koheesiokertomusta koskevien julkisten
kuulemisten tulokset osoittavat, että rahoituksen keskittämisajatuksesta ollaan
samaa mieltä. Keskittämisen oikea taso herättää kuitenkin kysymyksiä. Monissa
vastauksissa korostetaan tarvetta joustavuuteen ja alueellisten erikoispiirteiden
huomioimiseen. Lisäksi useat ilmaisivat huolensa siitä, että prioriteettien
liiallinen rajoittaminen EU-tasolla estäisi asianmukaisten alueellisten
kehitysstrategioiden määrittämisessä tarvittavan joustavuuden. 
2.2       Vaikutusten arviointi 
Vaihtoehtoja tarkasteltiin erityisesti sen
kannalta, miten EAKR:n rahoitus vaikuttaa kahteen julkisten hyödykkeiden alaan:
–                        
työllisyys, tutkimus ja kehitys sekä innovointi
yritystuen avulla;
–                        
investoinnin perusinfrastruktuuriin (esimerkiksi
liikenteeseen, energiaan, ympäristösuojeluun, sosiaalialaan ja terveydenhoitoon
liittyviin infrastruktuureihin).
Muita aloja, joihin EAKR antaa merkittävää tukea
EU:n julkisten hyödykkeiden tuottamiseen, ei otettu mukaan, koska toistuvissa
arvioinneissa ja tieteellisissä tutkimuksissa näillä aloilla ei ole havaittu
sellaisia erityisiä ongelmia, jotka kuuluisivat EAKR:n toiminta-alaan.
Varsinkin avustuksina maksettava yritystuki on
erityisesti tarpeen pienille innovointiyrityksille sekä rakennemuutosalueille,
joiden teollinen tuotanto on vähenemässä. Investoinnit suuriin yrityksiin,
vähemmän innovatiivisille aloille ja alueille, jotka houkuttavat investoijia
ilman tukeakin, eivät ole yhtä voimakkaan tuen tarpeessa.
Infrastruktuurin rahoitus on tehokkainta
vähimmin kehittyneillä alueilla, joiden viranomaisilla ei ole riittäviä varoja
käytettäviksi tällaisiin investointeihin, tai joissa investointikuluja ei
pystytä saamaan takaisin väestön alhainen tulotason vuoksi.
Perusinfrastruktuuriin investoiminen kehittyneemmillä alueilla on paljon kannattamattomampaa.
Vaihtoehtoina tarkasteltiin tilanteen pitämistä
ennallaan, rahoituksen muuttamista kohdennetummaksi tai nykyiseen verrattuna
huomattavasti tiukemmin rajattua vaihtoehtoa. Vaihtoehdoista valittiin
kohdentamisen lisääminen, joka parantaa tehokkuutta, vaikuttavuutta ja
EU-rahoituksen lisäarvoa, ja samalla antaa alueille riittävästi mahdollisuuksia
investoida joustavasti ja minimoida riski, että rahoitusta tarvitseva toiminta
ei kuulukaan toimien kohdealaan. 
3.           EHDOTUKSEN OIKEUDELLINEN SISÄLTÖ
EU:n aluepolitiikalla on merkittävä tehtävä
paikallisten voimavarojen käyttöön saamisessa ja omien mahdollisuuksien
kehittämisen pitämisessä toiminnan keskipisteenä. 
Euroopan unionin toiminnasta tehdyn sopimuksen
(SEUT) 174 artiklan mukaan unioni kehittää ja harjoittaa toimintaansa
taloudellisen, sosiaalisen ja alueellisen yhteenkuuluvuuden lujittamiseksi
edistääkseen koko unionin sopusointuista kehitystä ja pyrkii vähentämään
alueiden välisiä kehityseroja sekä muita heikommassa asemassa olevien alueiden
jälkeenjääneisyyttä.
Taloudellisen, sosiaalisen ja alueellisen
yhteenkuuluvuuden tavoitetta edistetään kolmella EU:n rahastolla.
SEUT-sopimuksen 176 artiklassa määrätään, että EAKR:n tarkoituksena on
myötävaikuttaa kehityksessä jälkeen jääneiden alueiden ja taantuvien
teollisuusalueiden kehittämiseen ja rakenteelliseen mukauttamiseen.
SEUT-sopimuksen 174 artiklassa määrätään, että
erityistä huomiota kiinnitetään maaseutuun, teollisuuden muutosprosessissa
oleviin alueisiin sekä vakavista ja pysyvistä luontoon tai väestöön liittyvistä
haitoista kärsiviin alueisiin, kuten pohjoisimpiin alueisiin, joiden
väestöntiheys on erittäin alhainen, ja saaristo-, rajaseutu- ja
vuoristoalueisiin.
SEUT-sopimuksen 349 artiklassa määrätään, että
on hyväksyttävä erityistoimenpiteitä, jotta voidaan ottaa huomioon
syrjäisimpien alueiden rakenteellinen, sosiaalinen ja taloudellinen tilanne,
jota vaikeuttavat erityispiirteet, jotka haittaavat suuresti näiden alueiden
kehitystä. Tällaisia erityistoimenpiteitä ovat muun muassa rakennerahastojen
käyttöä koskevat ehdot.
Koheesiota tukevan EU-rahoituksen uudistaminen
liittyy komission työohjelmaan sisältyvään uuteen monivuotiseen
rahoituskehykseen.
Kuten EU:n talousarvion kokonaistarkastelussa
korostettiin, ”EU:n talousarviosta olisi rahoitettava EU:n julkisia
hyödykkeitä, toimia, joita jäsenvaltiot ja alueet eivät itse pysty
rahoittamaan, ja toimia, joissa EU:n rahoituksella voidaan varmistaa paremmat
tulokset”[7]. Säädösehdotus on
toissijaisuusperiaatteen mukainen, sillä EAKR:n tehtävät on vahvistettu
perussopimuksissa, ja politiikkaa toteutetaan yhteisen hallinnoinnin
periaatteen mukaisesti ja ottaen huomioon jäsenvaltioiden ja alueiden
toimielinten toimivallan. 
Sekä kyseeseen tuleva säädös että toimenpiteen
tyyppi (eli rahoitus) rajataan SEUT-sopimuksessa, jossa vahvistetaan
rakennerahastojen oikeusperusta ja määrätään, että rakennerahastojen tehtävät,
ensisijaiset tavoitteet ja rakenteet on määriteltävä asetuksissa.
4.           TALOUSARVIOVAIKUTUKSET
Komission ehdotuksessa monivuotisesta rahoituskehyksestä
esitetään 376 miljardin euron kohdentamista taloudellisen, sosiaalisen ja
alueellisen yhteenkuuluvuuden lujittamiseen kaudella 2014–2020. 
 Vuosiksi 2014–2020 ehdotetut määrärahat || miljardia euroa 
 Lähentymisalueet Siirtymäalueet Kilpailukykyalueet Alueellinen yhteistyö Koheesiorahasto Lisämäärärahat kaikkein syrjäisimmille ja harvaan asutuille alueille || 162,6 39 53,1 11,7 68,7 0,926 
 Verkkojen Eurooppa ‑väline (liikenne, energia ja tieto- ja viestintätekniikka) || 40 (lisäksi koheesiorahaston sisällä kohdennetut 10 miljardia euroa) 
*Kaikki luvut
ilmoitettu vuoden 2011 kiinteinä hintoina
Komission ehdotuksessa on vahvistettu Euroopan
sosiaalirahaston (ESR:n) vähimmäisosuudet kullekin alueluokalle. Tämän
tarkoituksena on tehostaa rahastojen osallistumista Eurooppa 2020 -strategian
päätavoitteiden toteuttamiseen. Nämä osuudet muodostavat yhdessä Euroopan
sosiaalirahastolle tarkoitetun 25 prosentin vähimmäisosuuden (eli 84 miljardia
euroa) kaikista koheesiopolitiikan määrärahoista. Näin ollen EAKR:n
käytettävissä on kaudella 2014–2020 enintään 183,3 miljardia euroa.
5.           YHTEENVETO EHDOTETUN ASETUKSEN
SISÄLLÖSTÄ
Ehdotetussa asetuksessa määritellään EAKR:n
toimien kohteet ja luettelo toimista, jotka eivät ole tukikelpoisia. Lisäksi
määritellään investointiprioriteetit kullekin temaattiselle tavoitteelle. 
Siirtymäalueita ja kehittyneempiä alueita
edellytetään keskittämään suurin osa saamastaan rahoituksesta (Euroopan
sosiaalirahaston tukea lukuun ottamatta) pääasiassa energiatehokkuuteen ja
uusiutuvaan energiaan, pienten ja keskisuurten yritysten kilpailukykyyn sekä
innovointiin. Vähemmän kehittyneet alueet voivat käyttää määrärahansa useamman
tyyppisiin tavoitteisiin, jotka vastaavat kehitystarpeiden laajempaa kirjoa.
Ehdotetussa mekanismissa on tavoitteena, että
–                        
vähintään 80 prosenttia resursseista kohdennetaan
energiatehokkuuteen ja uusiutuviin energialähteisiin, tutkimukseen ja
innovointiin sekä pk-yritysten tukeen kehittyneemmillä alueilla ja
siirtymäalueilla (20 prosenttia energiatehokkuuteen ja uusiutuviin
energialähteisiin). Vähimmäisosuus alennetaan 60 prosenttiin, koska
lähentymistavoitteesta pois siirtyvillä alueilla on yhä rakennemuutostarpeita.
–                        
vähintään 50 prosenttia resursseista kohdennetaan
energiatehokkuuteen ja uusiutuviin energialähteisiin, tutkimukseen ja
innovointiin sekä pk-yritysten tukeen vähemmän kehittyneillä alueilla (6
prosenttia energiatehokkuuteen ja uusiutuviin energialähteisiin).
Ehdotetussa asetuksessa painotetaan aiempaa
enemmän kaupunkialueiden kestävää kehitystä. Tämä toteutetaan varaamalla
vähintään 5 prosenttia EAKR:n varoista kaupunkialueiden kestävään kehitykseen,
kaupunkialueiden kehitysfoorumin luomiseen valmiuksien kehittämistä ja
kokemusten vaihtoa varten sekä luettelon laatimiseen kaupungeista, joissa
toteutetaan kaupunkialueiden kestävää kehitystä tukevia yhdennettyjä
toimenpiteitä.
Ehdotetulla asetuksella pyritään vaikuttamaan
siihen, että rahoituksessa suuntaudutaan tuloksiin määrittämällä yleiset
indikaattorit, jotka liittyvät konkreettisiin tuloksiin ja rahoituksen
lopputavoitteeseen liittyviin tuloksiin.
Ehdotetussa asetuksessa mainitaan tarve
kiinnittää toimenpideohjelmissa erityistä huomiota niiden alueiden
erityisongelmiin, jotka kärsivät vakavista ja pysyvistä luontoon tai väestöön
liittyvistä haitoista. 
Ehdotettu asetus sisältää myös säännöksiä
syrjäisimmille alueille tarkoitetun erityisen lisämäärärahan käytöstä.
2011/0275 (COD)
Ehdotus
EUROOPAN PARLAMENTIN JA NEUVOSTON ASETUS
Euroopan aluekehitysrahastoa ja investoinnit
kasvuun ja työpaikkoihin -tavoitetta koskevista erityissäännöksistä sekä
asetuksen (EY) N:o 1080/2006 kumoamisesta
EUROOPAN PARLAMENTTI JA EUROOPAN
UNIONIN NEUVOSTO, jotka
ottavat huomioon Euroopan unionin toiminnasta
tehdyn sopimuksen ja erityisesti sen 178 ja 349 artiklan,
ottavat huomioon Euroopan komission
ehdotuksen,
sen jälkeen kun esitys
lainsäätämisjärjestyksessä hyväksyttäväksi säädökseksi on toimitettu
kansallisille parlamenteille,
ottavat huomioon Euroopan talous- ja
sosiaalikomitean lausunnon[8],
ottavat huomioon alueiden komitean lausunnon[9],
noudattavat tavallista lainsäätämisjärjestystä
sekä katsovat seuraavaa:
(1)              
Perussopimuksen 176 artiklassa määrätään, että
Euroopan aluekehitysrahaston (EAKR) tarkoituksena on myötävaikuttaa
keskeisimmän alueellisen epätasapainon poistamiseen unionissa. Näin ollen EAKR
osaltaan vähentää eri alueiden välisiä kehityseroja sekä kehityksestä
jälkeenjäämistä heikoimmassa asemassa olevilla alueilla, mukaan luettuina
maaseutu- ja kaupunkialueet, taantuvat teollisuusalueet sekä vakavista ja
pysyvistä luontoon tai väestöön liittyvistä haitoista kärsivät alueet kuten
saaret, vuoristoalueet, harvaan asutut alueet ja raja-alueet.
(2)              
EAKR:lle ja Euroopan sosiaalirahastolle ESR:lle,
jäljempänä ’rakennerahastot’, sekä koheesiorahastolle yhteiset säännökset vahvistetaan
yhteiseen strategiakehykseen kuuluvia Euroopan aluekehitysrahastoa, Euroopan
sosiaalirahastoa, koheesiorahastoa, Euroopan maaseudun kehittämisen
maatalousrahastoa ja Euroopan meri- ja kalatalousrahastoa koskevista yhteisistä
säännöksistä ja Euroopan aluekehitysrahastoa, Euroopan sosiaalirahastoa ja
koheesiorahastoa koskevista yleisistä säännöksistä sekä asetuksen (EY) N:o 1083/2006
kumoamisesta […] annetussa Euroopan parlamentin ja neuvoston asetuksessa (EU)
N:o […]/2012[10] [yhteisiä säännöksiä
koskeva asetus]. 
(3)              
On tarpeen antaa erityiset säännökset siitä, mitä
toimia EAKR:sta voidaan rahoittaa asetuksessa (EU) N:o […]/2012 [yhteisiä
säännöksiä koskeva asetus] määriteltyjen temaattisten tavoitteiden mukaisesti.
EAKR:n toiminta-alan ulkopuolinen rahoitus tulisi määritellä ja selkeyttää myös
kasvihuonekaasupäästöjen vähentämisen osalta laitoksissa, joihin sovelletaan
kasvihuonekaasujen päästöoikeuksien kaupan järjestelmän toteuttamisesta
yhteisössä ja neuvoston direktiivin 96/61/EY muuttamisesta 13 päivänä lokakuuta
2003 annettua Euroopan parlamentin ja neuvoston direktiiviä 2003/87/EY[11].
(4)              
Jotta voidaan ottaa huomioon EAKR:n erityistarpeet
sekä Eurooppa 2020 -strategia[12], jonka mukaan
koheesiopolitiikan tulisi tukea älykkään, kestävän ja osallistavan kasvun aikaansaamista,
on tarpeen vahvistaa investointiprioriteeteiksi ne EAKR-sidonnaiset toimet,
jotka sisältyvät kuhunkin asetuksen (EU) N:o […]/2012 [yhteisiä säännöksiä
koskeva asetus] 9 artiklassa säädettyyn temaattiseen tavoitteeseen.
(5)              
EAKR:n tulisi osaltaan toteuttaa Eurooppa 2020
-strategiaa ja näin varmistaa EAKR:n tuen entistä voimakkaampi keskittyminen
unionin prioriteetteihin. EAKR:sta myönnetty tuki keskitetään tuettavien
alueiden luokan perusteella tutkimukseen ja innovointiin, pieniin ja
keskisuuriin yrityksiin ja ilmastonmuutoksen hillitsemiseen. Keskittämisen
asteen määrittämisessä tulisi ottaa huomioon alueen kehitystaso sekä niiden
alueiden erityistarpeet, joiden bruttokansantuote asukasta kohden on kaudella 2007–2013
alle 75 prosenttia EU-25-maiden keskimääräisestä bruttokansantuotteesta
viiteajanjaksolla.
(6)              
Ohjelman täytäntöönpanon edistymistä mittaavat
yhteiset indikaattorit olisi asetettava ennen kuin jäsenvaltiot laativat
toimenpideohjelmansa. Näitä indikaattoreita olisi täydennettävä ohjelmakohtaisilla
indikaattoreilla.
(7)              
Kaupunkialueiden kestävä kehityksen osalta
katsotaan välttämättömäksi tukea yhdennettyjä toimenpiteitä, joilla vastataan
kaupunkialueita koetteleviin taloudellisiin, ympäristöllisiin, ilmastollisiin
ja sosiaalisiin haasteisiin, ja määrittää menettely, jolla laaditaan luettelo
kaupungeista, joissa toteutetaan yhdennettyjä toimenpiteitä, sekä vahvistaa
näille toimenpiteille varattava rahoitus.
(8)              
Niiden kokemusten perusteella, joita on saatu
kaupunkialueiden kestävään kehitykseen liittyvien toimenpiteiden integroinnista
EAKR:n kaudella 2007–2013 tuettuihin toimenpideohjelmiin, ja tällaisen
toiminnan vahvuudet huomioon ottaen olisi unionin tasolla ryhdyttävä luomaan
kaupunkialueiden kehitysfoorumia.
(9)              
EAKR:sta olisi tuettava innovatiivisia
toimenpiteitä, jotka koskevat kaupunkialueiden kestävää kehitystä, jotta
voidaan määrittää tai testata unionin tasolla merkittäviä uusia ratkaisuja.
(10)          
EAKR:n toimissa olisi kiinnitettävä huomiota
suurille markkinoille pääsyyn ja alueiden syrjäisyyteen suurilta markkinoilta
liittyviin ongelmiin, joista vuoden 1994 liittymisasiakirjassa olevassa
tavoitetta 6 koskevista rakennerahastoihin liittyvistä erityismääräyksistä
Suomessa ja Ruotsissa tehdyssä pöytäkirjassa nro 6 tarkoitetut erittäin harvaan
asutut alueet kärsivät. EAKR:n toimissa olisi kiinnitettävä huomiota myös
tiettyjen saarten, vuoristoalueiden, raja-alueiden ja harvaan asuttujen
alueiden erityisongelmiin, jotka johtuvat niiden maantieteellisestä sijainnista
ja hidastavat niiden kehitystä, jotta voitaisiin tukea näiden alueiden kestävää
kehitystä.
(11)          
Syrjäisimpiin alueisiin olisi kiinnitettävä
erityistä huomiota ulottamalla poikkeuksellisesti EAKR:n toiminta-ala sellaisen
toimintatuen rahoitukseen, joka on tarkoitettu tasoittamaan lisäkustannuksia,
jotka johtuvat kyseisten alueiden erityisestä taloudellisesta ja sosiaalisesta
tilanteesta, mihin vielä liittyy perussopimuksen 349 artiklassa mainitut haitat
eli niiden syrjäinen sijainti, eristyneisyys, pieni koko, vaikea
pinnanmuodostus ja ilmasto sekä niiden talouden riippuvuus muutamista harvoista
tuotteista; nämä kaikki ovat tekijöitä, joiden pysyvyys ja kasaantuminen
haittaavat vakavasti syrjäisimpien alueiden kehitystä. Olemassa olevien ja
uusien taloudellisten toimintojen kehittämisen tukemiseksi vähintään 50
prosenttia erityisestä lisämäärärahasta tulisi osoittaa toimiin, jotka osaltaan
vaikuttavat syrjäisimpien alueiden talouden monipuolistumiseen ja
nykyaikaistamiseen.
(12)          
Innovatiivisten toimenpiteiden valinta- ja
toteuttamismenettelyjen määrittelemiseksi komissiolle olisi Euroopan unionin
toiminnasta tehdyn sopimuksen 290 artiklan mukaisesti siirrettävä valta antaa
säädöksiä 9 artiklan sisällön ja soveltamisalan osalta. On erityisen tärkeää,
että komissio asiaa valmistellessaan toteuttaa asianmukaiset kuulemiset, myös
asiantuntijatasolla. Komission olisi delegoituja säädöksiä valmistellessaan ja
laatiessaan varmistettava, että asianomaiset asiakirjat toimitetaan Euroopan
parlamentille ja neuvostolle yhtäaikaisesti, hyvissä ajoin ja asianmukaisesti.
(13)          
Jotta voidaan varmistaa tämän asetuksen
täytäntöönpanoa koskevat yhdenmukaiset edellytykset, komissiolle olisi
siirrettävä valta laatia luettelo kaupunkialueiden kehitysfoorumiin
osallistuvista kaupungeista. Täytäntöönpanovaltaa olisi käytettävä yleisistä
säännöistä ja periaatteista, joiden mukaisesti jäsenvaltiot valvovat komission
täytäntöönpanovallan käyttöä, 16 päivänä helmikuuta 2011 annetun Euroopan
parlamentin ja neuvoston asetuksen (EU) N:o 182/2011[13]
mukaisesti.
(14)          
Tällä asetuksella korvataan Euroopan aluekehitysrahastosta
ja asetuksen (EY) N:o 1783/1999 kumoamisesta 5 päivänä heinäkuuta 2006 annettu
Euroopan parlamentin ja neuvoston asetus (EY) N:o 1080/2006[14].
Asetus (EY) N:o 1080/2006 olisi selvyyden vuoksi kumottava,
OVAT HYVÄKSYNEET TÄMÄN ASETUKSEN:
I Luku
Yhteiset säännökset
1 artikla
Kohde
Tässä asetuksessa säädetään Euroopan
aluekehitysrahaston (EAKR) tehtävistä, Investoinnit kasvuun ja työpaikkoihin
-tavoitteeseen ja Euroopan alueellinen yhteistyö ‑tavoitteeseen liittyvän
tuen laajuudesta sekä erityissäännöksistä, jotka koskevat Investoinnit kasvuun
ja työpaikkoihin -tavoitteeseen tarkoitettua EAKR:n tukea.
2 artikla
EAKR:n tehtävät
EAKR osallistuu sellaisen rahoitustuen
antamiseen, jolla pyritään lujittamaan taloudellista, sosiaalista ja alueellista
yhteenkuuluvuutta vähentämällä keskeisintä alueellista epätasapainoa siten,
että tuetaan aluetalouden kehittämistä ja rakenteellista mukauttamista, mukaan
luettuna taantuvien teollisuusalueiden ja kehityksessä jälkeen jääneiden
alueiden uudistaminen.
3 artikla
EAKR:n tuen laajuus
1.                      
EAKR:sta tuetaan
a)      tuotannollisia investointeja, jotka
edistävät kestävien työpaikkojen luomista ja säilyttämistä sellaisten suorien
investointitukien muodossa, jotka kohdistetaan pieniin ja keskisuuriin
yrityksiin (pk-yritykset);
b)      infrastruktuuri-investointeja, joiden
ansiosta pystytään tarjoamaan kansalaisille peruspalveluja energian, ympäristön,
liikenteen, tietoteknologian ja viestintäteknologian aloilla;
c)      investointeja sosiaali-, terveydenhuolto-
ja koulutusalojen infrastruktuureihin;
d)      alueiden omien mahdollisuuksien
kehittämistä tukemalla alue- ja paikallistason tutkimus-, kehitys- ja
innovointitoimintaa. Tällaisia toimenpiteitä ovat esimerkiksi seuraavat:
i)        kiinteät investoinnit laitteisiin ja
tarvikkeisiin sekä pienimuotoiseen infrastruktuuriin;
ii)       yrityksille, erityisesti pk-yrityksille
tarjottava tuki ja palvelut;
iii)      julkisille tutkimus- ja
innovointitahoille tarjottava tuki ja yritysten investoinnit teknologiaan ja
soveltavaan tutkimukseen;
iv)      verkostoituminen, yhteistyö ja
kokemustenvaihto alueiden, kaupunkien ja asianomaisten sosiaalisten,
taloudellisten ja ympäristöalan toimijoiden kanssa;
e)      tekninen apu.
Kehittyneemmillä alueilla EAKR:sta ei tueta
infrastruktuuri-investointeja, joilla kansalaisille tarjotaan peruspalveluja
ympäristön, liikenteen, tietoteknologian ja viestintäteknologian aloilla.
2.                      
EAKR:sta ei tueta
a)      ydinvoimaloiden käytöstäpoistoa;
b)      direktiivin 2003/87/EY soveltamisalaan
kuuluvaa kasvihuonekaasujen päästöjen vähentämistä;
c)      tupakan ja tupakkatuotteiden valmistusta,
jalostusta ja markkinointia;
d)      unionin valtiotukisääntöjen perusteella
vaikeuksissa olevia yrityksiä.
4 artikla
Temaattinen keskittäminen
Asetuksen (EU) N:o […]/2012 [yhteisiä
säännöksiä koskeva asetus] 9 artiklassa säädetyissä ja tämän asetuksen 5
artiklassa säädettyjen investointiprioriteettien mukaisissa temaattisissa
tavoitteissa, joihin EAKR voi osallistua, keskitytään seuraaviin seikkoihin:
a)           kehittyneemmät alueet ja
siirtymäalueet:
i)       vähintään 80 prosenttia EAKR:n kansallisen
tason kokonaisresursseista on ohjattava temaattisiin tavoitteisiin, jotka on
asetettu asetuksen (EU) N:o […]/2012 [yhteisiä säännöksiä koskeva asetus] 9
artiklan 1, 3 ja 4 kohdassa; ja
ii)       vähintään 20 prosenttia EAKR:n
kansallisen tason kokonaisresursseista on ohjattava temaattisiin tavoitteisiin,
jotka on asetettu asetuksen (EU) N:o […]/2012 [yhteisiä säännöksiä koskeva
asetus] 9 artiklan 4 kohdassa;
b)           vähemmän kehittyneet alueet:
i)       vähintään 50 prosenttia EAKR:n
kansallisen tason kokonaisresursseista on ohjattava temaattisiin tavoitteisiin,
jotka on asetettu asetuksen (EU) N:o […]/2012 [yhteisiä säännöksiä koskeva
asetus] 9 artiklan 1, 3 ja 4 kohdassa;
ii)       vähintään 6 prosenttia EAKR:n
kansallisen tason kokonaisresursseista on osoitettava temaattisiin
tavoitteisiin, jotka on asetettu asetuksen (EU) N:o […]/2012 [yhteisiä
säännöksiä koskeva asetus] 9 artiklan 4 kohdassa.
Poiketen siitä, mitä a alakohdan i alakohdassa
säädetään, vähintään 60 prosenttia EAKR:n kansallisen tason kokonaisresursseista
on osoitettava kuhunkin asetuksen (EU) N:o […]/2012 [yhteisiä säännöksiä
koskeva asetus] 9 artiklan 1, 3 ja 4 kohdassa tarkoitettuun temaattiseen
tavoitteeseen alueilla, joiden bruttokansantuote asukasta kohden on kaudella 2007–2013
alle 75 prosenttia EU-25-maiden keskimääräisestä bruttokansantuotteesta
viiteajanjaksolla, mutta jotka ovat kelpoisia saamaan asetuksen (EU) N:o […]/2012
[yhteisiä säännöksiä koskeva asetus] 82 artiklan 2 kohdan b ja c alakohdassa
määritellyn siirtymävaiheen tai kehittyneempien alueiden tukea ohjelmakaudella 2014–2020.
5 artikla
Investointiprioriteetit
EAKR:sta tuetaan seuraavia
investointiprioriteetteja, jotka liittyvät asetuksen (EU) N:o […]/2012
[yhteisiä säännöksiä koskeva asetus] 9 artiklassa asetettuihin temaattisiin tavoitteisiin:
1)           tutkimuksen, teknologian
kehittämisen ja innovoinnin tukeminen:
a)      tutkimus- ja innovointitoiminnan
infrastruktuurin parantaminen, alan huippuosaamisen kehittäminen ja etenkin
Euroopan laajuisia etuja tuottavien osaamiskeskusten edistäminen;
b)      yritysten tutkimus- ja
innovointi-investointien, tuotteiden ja palveluiden kehityksen, teknologian
siirron, sosiaalisten innovaatioiden ja julkisten palveluiden sovellusten,
kysynnän tukemisen, verkostoituminen, klustereiden ja avoimen innovoinnin edistäminen
älykkään erikoistumisen avulla;
c)      teknologisen ja soveltavan tutkimuksen,
pilottituotantolinjojen, tuotteiden varhaisen validoinnin sekä kehitystä
vauhdittaviin teknologioihin liittyvien edistyneiden tuotantotekniikoiden ja
ensituotannon sekä yleiskäyttöisten teknologioiden levittämisen tukeminen;
2)           tieto- ja viestintätekniikan
saatavuuden, käytön ja laadun parantaminen:
a)      laajakaistan laajentaminen ja
suurnopeusverkkojen käyttöönotto;
b)      tieto- ja viestintätekniikan tuotteiden
ja palveluiden sekä verkkokaupan kehittäminen ja tieto- ja viestintätekniikan
kysynnän lisääminen;
c)      sähköisiin viranomaispalveluihin,
verkko-opetukseen, tietoyhteiskuntaan osallistumiseen ja sähköisiin
terveydenhoitopalveluihin liittyvien tieto- ja viestintätekniikan sovellusten
parantaminen;
3)           pk-yritysten kilpailukyvyn
parantaminen:
a)      yrittäjyyden edistäminen erityisesti
helpottamalla uusien ideoiden taloudellista hyödyntämistä ja tukemalla uusien
yritysten luomista; 
b)      uusien liiketoimintamallien luominen
pk-yrityksille etenkin niiden kansainvälistymistä varten;
4)           vähähiiliseen talouteen siirtymisen
tukeminen kaikilla aloilla:
a)      uusiutuvien energialähteiden tuotannon ja
jakelun edistäminen;
b)      pk-yritysten energiatehokkuuden ja
uusiutuvien energiamuotojen käytön edistäminen;
c)      energiatehokkuuden ja uusiutuvien
energiamuotojen käytön tukeminen julkisissa infrastruktuureissa ja
asuinrakennuksissa;
d)      älykkäiden energianjakelujärjestelmien
kehittäminen matalajännitetasoille;
e)      kaupunkialueiden vähähiilisten strategioiden
edistäminen;
5)           ilmastonmuutokseen sopeutumisen,
riskien ehkäisemisen ja riskinhallinnan edistäminen:
a)      ilmastonmuutokseen sopeutumiseen
kohdennettujen investointien tukeminen;
b)      erityisriskeihin varautumisen,
katastrofitilanteisiin liittyvän selviytymis- ja palautumiskyvyn ja
katastrofien hallintajärjestelmien kehittäminen;
6)           ympäristön suojeleminen ja
luonnonvarojen käytön tehokkuuden parantaminen;
a)      jätealan merkittäviin
investointitarpeisiin vastaaminen, jotta unionin ympäristölainsäädännössä asetetut
vaatimukset täyttyvät;
b)      vesialan merkittäviin
investointitarpeisiin vastaaminen, jotta unionin ympäristölainsäädännössä
asetetut vaatimukset täyttyvät;
c)      kulttuuriperinnön suojeleminen,
edistäminen ja kehittäminen;
d)      biologisen monimuotoisuuden suojeleminen,
maaperän suojeleminen ja ekosysteemipalvelujen, kuten NATURA 2000:n[15]
edistäminen ja vihreän infrastruktuurin tukeminen;
e)      toimet, joilla kehitetään
kaupunkiympäristöä, muun muassa ympäristövaurioalueiden kunnostaminen ja
ilmansaasteiden vähentäminen;
7)           kestävän liikenteen edistäminen ja
pullonkaulojen poistaminen tärkeimmistä liikenneverkkoinfrastruktuureista:
a)      multimodaaliliikennettä koskevan
yhtenäisen Euroopan liikennealueen tukeminen investoinneilla Euroopan
laajuisiin liikenneverkkoihin (TEN-T);
b)      alueellisen liikkuvuuden parantaminen
kytkemällä sekundääriset ja tertiääriset solmukohdat TEN-T-infrastruktuuriin;
c)      ympäristöystävällisten ja vähähiilisten
liikennejärjestelmien kehittäminen ja kestävän kaupunkiliikenteen edistäminen;
d)      kattavan, korkealaatuisen ja
yhteentoimivan rautatiejärjestelmän kehittäminen;
8)           työllisyyden edistäminen ja
työvoiman liikkuvuuden tukeminen:
a)      yrityshautomoiden kehittäminen ja
investointituki itsenäiseksi ammatinharjoittajaksi ryhtymiselle ja yritysten
perustamiselle;
b)      paikalliset kehittämisaloitteet sekä tuki
lähipalveluja toimittaville rakenteille uusien työpaikkojen luomiseksi, silloin
kun tällaiset toimet eivät kuulu asetuksen (EY) N:o […]/2012
[ESR]soveltamisalaan;
c)      investoinnit julkisten työvoimapalveluiden
infrastruktuuriin;
9)           sosiaalisen osallisuuden edistäminen
ja köyhyyden torjunta:
a)      investoinnit terveydenhuollon ja
sosiaalipalveluiden infrastruktuuriin, joka vaikuttaa osaltaan kansalliseen,
alueelliseen ja paikalliseen kehitykseen, terveydentilaan liittyvän
epätasa-arvon vähentämiseen ja siirtymiseen laitoshoidosta avohoitopalveluihin;
b)      tuki heikommassa asemassa oleville
kaupunki- ja maaseutuyhteisöille fyysisen elinympäristön ja talouden
elvyttämistä varten; 
c)      tuki sosiaalisille yrityksille;
10)         investoinnit koulutukseen, taitojen
kartuttamiseen ja elinikäiseen oppimiseen parantamalla koulutusinfrastruktuuria;
11)         institutionaalisten valmiuksien ja
tehokkaan julkishallinnon ja julkisten palvelujen edistäminen parantamalla
EAKR:n täytäntöönpanoon liittyvien institutionaalista valmiutta ja
julkishallinnon ja julkisten palvelujen tehokkuutta sekä ESR-tukea saavien
institutionaaliseen valmiuteen ja julkishallintojen tehokkuuteen liittyvien
toimien tukeminen.
II luku
Investoinnit kasvuun ja työpaikkoihin ‑tavoitetta varten käytettävät
EAKR:n indikaattorit
6 artikla
Investoinnit kasvuun ja
työpaikkoihin ‑tavoitteen indikaattorit
Tämän asetuksen liitteessä on määritelty
yhteiset indikaattorit, joita on tarvittaessa käytettävä asetuksen (EU) N:o
[…]/2012 [yhteisiä säännöksiä koskeva asetus] 24 artiklan 3 kohdan mukaisesti.
Yhteisten indikaattorien perustasona käytetään nollaa, ja kumulatiiviset
tavoitteet asetetaan vuodelle 2022.
Ohjelman erityisten tulosindikaattorien
perustasona käytetään nollaa, ja kumulatiiviset tavoitteet asetetaan vuodelle 2022.
Ohjelman erityisten tulosindikaattorien
perustasona käytetään uusimpia käytettävissä olevia tietoja, ja tavoitteet
asetetaan vuodelle 2022, mutta ne voidaan ilmaista määrällisin ja laadullisin määrittein.
III luku
Alueellisten erityispiirteiden käsittelyä
koskevat erityissäännökset
7 artikla
Kaupunkialueiden kestävä
kehitys
1.                      
EAKR:n toimenpideohjelmista tuetaan
kaupunkialueiden kestävää kehitystä strategioin, joihin sisältyy yhdennettyjä
toimenpiteitä kaupunkialueiden taloudellisten, ympäristöön ja ilmastoon liittyvien
sekä sosiaalisten haasteiden ratkaisemiseksi. 
2.                      
Jokaisen jäsenvaltion on laadittava
kumppanuussopimusta varten luettelo kaupungeista, joissa kaupunkialueiden
kestävää kehitystä edistäviä yhdennettyjä toimenpiteitä tullaan toteuttamaan,
sekä määritettävä kansallisella tasolla ohjeellinen vuotuinen jako näihin
toimiin.
Vähintään 5 prosenttia kansalliselle tasolle
osoitetuista EAKR:n resursseista on osoitettava kaupunkiympäristön kestävää
kehitystä tukeville yhdennetyille toimenpiteille, jotka on annettu kaupunkien
hallinnoitaviksi asetuksen (EU) N:o […]/2012 [yhteisiä säännöksiä koskeva
asetus] 99 artiklassa tarkoitettujen yhdennettyjen alueellisten investointien
kautta.
8 artikla
Kaupunkialueiden kehitysfoorumi
1.                      
Komissio perustaa asetuksen (EU) N:o […]/2012
[yhteisiä säännöksiä koskeva asetus] 51 artiklan mukaisesti kaupunkialueiden
kehitysfoorumin, jolla edistetään kaupunkien valmiuksien kehittämistä,
kaupunkien välistä verkostoitumista ja unionin tasolla tehtävää kokemusten
vaihtoa kaupunkipolitiikasta EAKR:n investointiprioriteetteihin ja
kaupunkialueiden kestävään kehitykseen liittyvillä aloilla.
2.                      
Komissio hyväksyy täytäntöönpanosäädöksillä
kehitysfoorumiin osallistuvien kaupunkien luettelon, joka perustuu
kumppanuussopimuksissa oleviin luetteloihin. Nämä täytäntöönpanosäädökset
hyväksytään 14 artiklan 2 kohdassa tarkoitettua neuvoa-antavaa menettelyä
noudattaen.
Luettelo sisältää enintään 300 kaupunkia, joita
saa olla samassa jäsenvaltiossa enintään 20. Kaupungit valitaan seuraavin
perustein:
a)      väestömäärä, jonka suhteen otetaan
huomioon kansallisten kaupunkijärjestelmien erityispiirteet;
b)      onko yhdennettyjä toimenpiteitä varten
laadittu strategia, jolla vastataan kaupunkialueiden taloudellisiin,
ympäristönsuojelullisiin, ilmastollisiin ja sosiaalisiin haasteisiin.
3.                      
Kehitysfoorumi tukee myös kaikkien sellaisten
kaupunkien verkostoitumista, jotka komission aloitteesta toteuttavat
innovatiivisia toimenpiteitä.
9 artikla
Kaupunkialueiden kestävän
kehityksen innovatiiviset toimenpiteet
1.           EAKR:sta voidaan komission
aloitteesta tukea kaupunkialueiden kestävän kehityksen innovatiivisia
toimenpiteitä osuudella, joka on enintään 0,2 prosenttia EAKR:n vuotuisesta
kokonaistuesta. Toimenpiteet käsittävät tutkimuksia ja pilottihankkeita, joilla
määritetään tai testataan unionin tasolla merkittäviä uusia ratkaisuja, jotka
liittyvät kaupunkialueiden kestävään kehitykseen.
2.           Poiketen siitä, mitä edellä 4
artiklassa säädetään, innovaatiovaroista voidaan tukea kaikki toimia, joita
tarvitaan asetuksen (EU) N:o […]/2012 [yhteisiä säännöksiä koskeva asetus] 9
artiklassa asetettujen temaattisten tavoitteiden saavuttamiseksi ja jotka ovat
investointiprioriteettien mukaisia.
3.           Komissio antaa 13 artiklan
mukaisesti delegoituja säädöksiä innovatiivisten toimenpiteiden valinta- ja
täytäntöönpanomenettelyistä.
10 artikla
Luontoon tai väestöön
liittyvistä haitoista kärsivät alueet 
Asetuksen (EU) N:o […]/2012
[yhteisiä säännöksiä koskeva asetus] 111 artiklan 4 kohdassa
tarkoitetuista vakavista ja pysyvistä luontoon tai väestöön liittyvistä
haitoista kärsivillä alueilla toteutettavissa, EAKR:sta osarahoitettavissa
toimenpideohjelmissa on kiinnitettävä erityistä huomiota näiden alueiden
erityisongelmiin.
11 artikla
Syrjäisimmät alueet
1.                      
Erityinen syrjäisimmille alueille tarkoitettu
lisämääräraha on käytettävä tasoittamaan lisäkustannuksia, jotka liittyvät
perussopimuksen 349 artiklassa tarkoitettuihin haittoihin ja jotka ovat
aiheutuneet syrjäisimmillä alueilla, kun tuetaan
a)      asetuksen (EU) N:o […]/2012 [yhteisiä
säännöksiä koskeva asetus] 9 artiklan mukaisia temaattisia tavoitteita;
b)      rahdinkuljetuspalveluita ja
kuljetuspalvelujen käynnistämistä;
c)      varastointirajoitteisiin,
tuotantovälineiden ylisuureen kokoon ja huoltoon sekä henkilöresurssien
vähyyteen paikallisilla markkinoilla liittyviä toimia.
Vähintään 50 prosenttia erityisestä
lisämäärärahasta on käytettävä toimiin, jotka edistävät syrjäisimpien alueiden
talouden monipuolistumista ja nykyaikaistamista ja joiden kohteena ovat
erityisesti asetuksen (EU) N:o […]/2012 [yhteisiä säännöksiä koskeva asetus] 9
artiklan 1, 2 ja 3 kohdassa asetetut temaattiset tavoitteet.
2.                      
Lisäksi erityistä lisämäärärahaa voidaan käyttää
toimintatukien ja julkisen palvelun velvoitteet ja julkisia palveluhankintoja
koskevat sopimukset kattavien kustannusten rahoittamiseen syrjäisimmillä
alueilla.
3.                      
Määrän, johon osarahoitusta sovelletaan, on oltava
oikeasuhteinen 1 kohdassa tarkoitettuihin tuensaajalle aiheutuneisiin
lisäkustannuksiin nähden, jos on kyse ainoastaan toimintatuista ja julkisen
palvelun velvoitteet ja julkisia palveluhankintoja koskevat sopimukset
kattavista kustannuksista, ja määrä voi kattaa kaikki tukikelpoiset
kustannukset, jos on kyse investointikustannuksista.
4.                      
Tämän artiklan mukaista rahoitusta ei saa käyttää
tukemaan
a)      toimia, joihin liittyy perussopimuksen
liitteen I soveltamisalaan kuuluvia tuotteita;
b)      henkilöiden kuljettamiseen
perussopimuksen 107 artiklan 2 kohdan a alakohdan mukaisesti
myönnettävää tukea;
c)      vapautuksia verosta ja
sosiaaliturvamaksuista.

IV luku
Loppusäännökset
12 artikla
Siirtymämääräykset
1.           Tämä asetus ei vaikuta
sellaisen avun jatkamiseen tai muuttamiseen, mukaan lukien sen peruuttaminen
kokonaan tai osittain, jonka komissio on hyväksynyt asetuksen (EY) N:o 1080/2006
tai muun 31 päivänä joulukuuta 2013 kyseiseen apuun sovellettavan lainsäädännön
nojalla, jota siten sovelletaan kyseiseen apuun tai hankkeisiin niiden
päättämiseen saakka.
2.           Asetuksen (EY) N:o 1080/2006
mukaisesti esitetyt tukihakemukset ovat edelleen voimassa.
13 artikla
Siirretyn säädösvallan
käyttäminen
1.                      
Siirretään komissiolle valta antaa delegoituja
säädöksiä tässä artiklassa säädetyin edellytyksin 
2.                      
Siirretään 9 artiklan 3 kohdassa tarkoitettu valta
antaa delegoituja säädöksiä komissiolle määräämättömäksi ajaksi 1 päivästä
tammikuuta 2014.
3.                      
Euroopan parlamentti tai neuvosto voi milloin
tahansa peruuttaa 9 artiklan 3 kohdassa tarkoitetun säädösvallan siirron.
Peruuttamispäätöksellä lopetetaan tuossa päätöksessä mainittu säädösvallan
siirto. Päätös tulee voimaan sitä päivää seuraavana päivänä, jona se
julkaistaan Euroopan unionin virallisessa lehdessä, tai jonakin
myöhempänä, päätöksessä mainittuna päivänä.. Päätös ei vaikuta jo voimassa
olevien delegoitujen säädösten pätevyyteen. 
4.                      
Heti kun komissio on antanut delegoidun säädöksen,
komissio antaa sen tiedoksi yhtäaikaisesti Euroopan parlamentille ja
neuvostolle.
5.                      
Edellä olevan 9 artiklan 3 kohdan nojalla
annettu delegoitu säädös tulee voimaan ainoastaan, jos Euroopan parlamentti tai
neuvosto ei ole kahden kuukauden kuluessa siitä, kun asianomainen säädös on
annettu tiedoksi Euroopan parlamentille ja neuvostolle, ilmaissut vastustavansa
sitä tai jos sekä Euroopan parlamentti että neuvosto ovat ennen mainitun
määräajan päättymistä ilmoittaneet komissiolle, että ne eivät vastusta
säädöstä. Euroopan parlamentin tai neuvoston aloitteesta tätä määräaikaa
jatketaan kahdella kuukaudella.
14 artikla
Komiteamenettely
1.                      
Komissiota avustaa rahastojen yhteensovittamisesta
vastaava komitea. Tämä komitea on asetuksessa (EU) N:o 182/2011 tarkoitettu
komitea.
2.                      
Kun viitataan tähän kohtaan, sovelletaan asetuksen
(EU) N:o 182/2011 4 artiklaa.
15 artikla
Kumoaminen
Kumotaan asetus (EY) N:o 1080/2006.
Viittauksia kumottuun asetukseen pidetään
viittauksina tähän asetukseen.
16 artikla
Uudelleentarkastelu
Euroopan parlamentti ja neuvosto tarkastelevat
tätä asetusta uudelleen viimeistään 31 päivänä joulukuuta 2022
perussopimuksen 177 artiklan mukaisesti. 
17 artikla
Voimaantulo
Tämä asetus tulee voimaan seuraavana päivänä
sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan
velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä
Euroopan parlamentin puolesta                    Neuvoston
puolesta
Puhemies                                                       Puheenjohtaja
LIITE 
Investoinnit
kasvuun ja työpaikkoihin -tavoitteeseen myönnetyn EAKR-tuen indikaattorit
   || YKSIKKÖ || NIMI 
 Tuotannolliset investoinnit ||   ||   
   || yritykset || Avustuksia saavien yritysten määrä 
   || yritykset || Muuta rahoitustukea kuin avustuksia saavien yritysten määrä 
   || yritykset || Muuta tukea kuin rahoitustukea saavien yritysten määrä 
   || yritykset || Uusien tukea saavien yritysten määrä 
   || euro || Julkista tukea vastaavat yksityiset investoinnit pk-yrityksiin (avustukset) 
   || euro || Julkista tukea vastaavat yksityiset investoinnit pk-yrityksiin (muut kuin avustukset) 
   || kokoaikavastaava || Avustetuissa pk-yrityksissä luotujen työpaikkojen määrä 
 Matkailu || vierailut || Vierailujen määrä tuettuihin kohteisiin 
 Tieto- ja viestintä­teknologian infrastruktuuri || henkilömäärä || Väestö, jonka saatavilla on siirtonopeudeltaan vähintään 30 Mbit/s laajakaistaliittymä 
 Liikennemuoto ||   ||   
 Rautatieliikenne || km || Uusien rautateiden kokonaispituus 
   || josta TEN-T-liikenneverkot 
 km || Uusittujen tai parannettujen rautateiden kokonaispituus 
   || josta TEN-T-liikenneverkot 
 Maantiet || km || Uusien rakennettujen maanteiden kokonaispituus 
   || josta TEN-T-liikenneverkot 
 km || Uusittujen tai parannettujen maanteiden kokonaispituus 
   || josta TEN-T-liikenneverkot 
 Kaupunkiliikenne || henkilömatkat || Tuetuilla kaupunkiliikennemuodoilla tehtyjen henkilömatkojen määrän lisäys 
 Sisävesiliikenne || tonneja/km || Parannetuilla sisävesiliikenteen väylillä kuljetetun rahdin lisäys 
 Ympäristö ||   ||   
 Kiinteä jäte || tonni || Jätteiden kierrätyskapasiteetin lisäys 
 Vesihuolto || henkilömäärä || Parannetun vesihuollon piirissä olevan väestön lisäys 
   || m3 || Arvioitu vedenjakeluverkoston vuotojen väheneminen 
 Jäteveden käsittely || asukasvastineluku || Parannetun jäteveden käsittelyn piirissä olevan väestön lisäys 
 Kriisinehkäisy ja -hallinta || henkilömäärä || Tulvantorjuntatoimenpiteistä hyötyvä väestö 
 henkilömäärä || Metsäpalojen torjunnasta ja muista torjuntatoimenpiteistä hyötyvä väestö 
 Maaperän ennallistaminen || hehtaari || Ennallistetun maaperän kokonaispinta-ala 
 Maaperän sulkeminen rakentamisella || hehtaari || Umpeen rakennetut maa-alueet 
 Biologisen monimuotoisuus ja luonnonsuojelu || hehtaari || Sellaisten luontotyyppien pinta-ala, joiden suojelutaso on parantunut 
 Tutkimus ja innovointi ||   ||   
   || henkilömäärä || Uusissa tai uudelleen varustetuissa tutkimusinfrastruktuureissa työskentelevän tutkimus- ja kehityshenkilöstön määrä 
   || yritykset || Tukea saavien tutkimuslaitosten kanssa yhteistyötä tekevien yritysten määrä 
   || kokoaikavastaava || Avustetuissa yksiköissä luotujen tutkimusalan työpaikkojen määrä 
   || euro || Julkista tukea vastaavat yksityiset investoinnit innovointiin tai T&K-hankkeisiin 
   || yritykset || Sellaisten yritysten määrä, jotka ovat saattaneet markkinoille uusia tai merkittävästi parannettuja tuotteita tuettujen innovaatioiden ja T&K-hankkeiden tuloksena 
   || yritykset || Sellaisten yritysten määrä, jotka ovat luoneet yritykselle uusia tai merkittävästi parannettuja tuotteita tuettujen innovaatioiden ja T&K-hankkeiden tuloksena 
 Energia ja ilmastonmuutos ||   ||   
 Uusiutuvat energialähteet || megawatti || Uusiutuvien energialähteiden tuotantokapasiteetin lisäys 
 Energia­tehokkuus || kotitaloudet || Niiden kotitalouksien määrä, joiden energiatehokkuusluokka on parantunut 
   || kWh/vuosi || Julkisten rakennusten primäärienergian kulutuksen väheneminen 
   || käyttäjät || Älykkäisiin verkkoihin liitettyjen uusien käyttäjien määrä 
 Kasvihuone­kaasupäästöjen vähentäminen || CO2-ekvivalenttitonni || Kasvihuonekaasupäästöjen arvioitu väheneminen CO2-ekvivalenttitonneina 
 Sosiaalinen infrastruktuuri ||   ||   
 Lastenhoito ja koulutus || henkilömäärä || Tuettujen lastenhoito- ja koulutusinfrastruktuurien palvelujen kapasiteetti 
 Terveys || henkilömäärä || Tuettujen terveyspalvelujen kapasiteetti 
 Asuminen || kotitaloudet || Paremmista asumisolosuhteista hyötyvien kotitalouksien määrä 
 Kulttuuriperintö || vierailut || Vierailujen määrä tuettuihin kohteisiin 
 Kaupunki­alueiden kehitys ||   ||   
   || henkilömäärä || Yhdennettyjen kaupunkikehitysstrategioiden vaikutusalueella asuva väestö 
   || neliömetri || Uudet avoimet alueet kaupunkialueilla 
   || neliömetri || Uudet julkiset rakennukset tai liiketoimitilat kaupunkialueilla 
   || neliömetri || Uudet asunnot kaupunkialueilla 
[1]               KOM(2011)500 lopullinen.
[2]               Komission tiedonanto: Eurooppa 2020 - Älykkään, kestävän
ja osallistavan kasvun strategia, KOM(2010) 2020 lopullinen, 3.3.2010.
[3]               Komission tiedonanto Euroopan parlamentille, neuvostolle,
Euroopan talous- ja sosiaalikomitealle ja alueiden komitealle – EU:n
talousarvion kokonaistarkastelu, (KOM(2010) 700 lopullinen, 19.10.2010. 
[4]               Komission tiedonanto Euroopan parlamentille,
neuvostolle, Euroopan talous- ja sosiaalikomitealle ja alueiden komitealle:
Eurooppa 2020 -strategiaa tukeva talousarvio, KOM(2011) 500 lopullinen, 29.6.2011.
[5]               Viides kertomus taloudellisesta, sosiaalisesta ja
alueellisesta koheesiosta, marraskuu 2010.
[6]               Komission yksiköiden valmisteluasiakirja: Julkinen
kuuleminen viidennen taloudellista, sosiaalista ja alueellista
yhteenkuuluvuutta käsittelevän kertomuksen päätelmistä - tulokset, SEC(2011) 590
lopullinen, 13.5.2011.
[7]               KOM(2010) 700 lopullinen, 19.10.2010.
[8]               EUVL C , s.
[9]               EUVL C , s.
[10]             EUVL L, , s.
[11]             EUVL L 275, 25.10.2003, s. 32.
[12]             Komission tiedonanto: Eurooppa 2020 - Älykkään, kestävän
ja osallistavan kasvun strategia, KOM(2010) 2020 lopullinen, 3.3.2010.
[13]             EUVL L 55, 28.2.2011, s. 13.
[14]             EUVL L 210, 31.7.2006, s. 1.
[15]             Perustettu erityisesti suojeltavista alueista yhtenäinen
eurooppalainen ekologinen verkosto, joka perustuu luontotyyppien sekä
luonnonvaraisen eläimistön ja kasviston suojelusta 21 päivänä toukokuuta 1992
annetun neuvoston direktiivin 92/43/ETY 3 artiklaan, EYVL L 206, 22.7.1992, s. 7.